《牡丹》
宋代·舒岳祥

东风常带三分冷，春日自有一种香。
百花合和不可拣，中人如酒令人狂。
马塍卖花只贪早，野翁自爱开迟好。
看花不可见花心，烂漫开时春已老。
梢头茧栗幻柈杅，有许包藏费天巧。
自携尊酒醉花阴，偃仰鹿皮听语少。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。